[{"text_idx": "#000000", "text": "Hurbildu kontsumo arduratsura Judimendin izango dugun bisita gidatu honetan"}, {"text_idx": "#000001", "text": "\u2018Auzoan geratu eta zentzuz kontsumitu / Que\u0301date en el barrio y consume lo justo\u2019 lelopean Zentzuz Sareak Gasteizko herritarrei kontsumo arduratsuak eta bidezko merkataritzak sortzen dituzten inpaktu positiboei buruz sentsibilizatzeko kanpaina abiatu du. Gizartearen eta ingurumenaren aldetik positiboa den alternatiba hori bultzatu nahi du Zentzuz-ek, eta, gainera, bidezko merkataritzaren edo kontsumo arduratsuaren irizpideetako bat betetzen duten eta kale-izendegi arduratsuan aurki daitezkeen tokiko saltokietan praktikatzera animatu nahi dugu."}, {"text_idx": "#000002", "text": "Horretarako, datorren ostiralean, martxoaren 26an, 17:30etan, bisita gidatu bat egitera gonbidatzen zaitugu, Judimendiko saltokiak bisitatzeko. Jarduera honen bidez, gure egunerokotasunean kontsumo arduratsua praktikan jartzeko moduak aurkituko ditugu, baita auzo honetan non egin ere. Zuzeneko harremana izango dugu establezimendu horiekin, eta gogoeta egingo dugu Bidezko Merkataritzak eta Kontsumo arduratsuak gure tokiko ekonomian duten garrantziaz."}, {"text_idx": "#000003", "text": "Zentzuz Sarearen kale-izendegia hemen kontsulta dezakezu."}, {"text_idx": "#000004", "text": "Oinezko ibilbidea izango da, eta Judimendi auzoko hainbat dendatan egingo da bisita, hala nola:"}, {"text_idx": "#000006", "text": "Osasun-neurriak direla eta, izena ematea eskatzen dugu, eta taldeka banatuko da, betiere ibilbidearen egunean indarrean dagoen osasun-araudia betez."}, {"text_idx": "#000007", "text": "Judimendiko ibilbidea martxoaren 26an 17:30etatik 18:30etara."}, {"text_idx": "#000009", "text": "Ordutegiarekin edo egunarekin arazoren bat baduzu, gurekin harremanetan jar zaitezke, pertsona kopuru handia izen-ematen baduzue, bigarren ibilbide bat egitea proposatuko dugu."}, {"text_idx": "#000011", "text": "Zure e-posta helbidea ez da argitaratuko. Beharrezko eremuak * markatuta daude"}]